OzLabs/hebrew-wiki-articles huggingface dataset:
אחמד עוואד בן מובארכ

אחמד עוואד בן מובארכ (בערבית: أحمد عوض بن مبارك) הוא פוליטיקאי תימני המכהן כראש ממשלת תימן מאז 5 בפברואר 2024. בנוסף הוא גם שר החוץ של תימן. היה בעבר שגריר תימן בארצות הברית ושגריר תימן באו"ם.

== ביוגרפיה ==
מובארכ נולד בשנת 1968 בעדן שבתימן.<ref name="bio">[http://www.globalpost.com/dispatch/news/xinhua-news-agency/141007/profile-yemeni-new-pm-ahmed-awad-bin-mubarak Profile: Yemeni new PM Ahmed Awad bin Mubarak] </ref> אביו היה סוחר.

הוא קיבל תואר דוקטור במנהל עסקים מאוניברסיטת בגדאד.<ref></ref> היה פרופסור באוניברסיטת צנעא, שם הוא עמד בראש המרכז למנהל עסקים, המנוהל בשיתוף פעולה על ידי אוניברסיטת צנעא ובית הספר לניהול מאסטריכט בהולנד (MSM). הוא צורף כפרופסור לתוכנית ה-MBA המשותפת הנערכת על ידי MSM ואוניברסיטת צנעא.

באוניברסיטת המדע והטכנולוגיה בצנעא, הוא שימש כראש מחלקות טכנולוגיות מידע אדמיניסטרטיביות וניהול שיווק וייצור, וכן היה מנהל אבטחת איכות ופיתוח מ-2007 עד 2009.

בעבר שימש כיועץ לפרויקטים בינלאומיים רבים בתימן בחינוך, תעסוקה ופיתוח בינלאומי. הוא גם חבר בוועד המנהל של הקרן לפיתוח מנהיגי נוער ועמד בראש יועצים מנהליים רבים, מפגשי הכשרה וסדנאות עבור מספר עמותות ציבוריות ופרטיות בתימן, בחריין, בורונדי, אתיופיה, רומניה, הולנד, צרפת וגרמניה.

== קריירה פוליטית ==
במרץ 2013, בן מובארכ נבחר למזכ"ל ועידת הדיאלוג הלאומי לפיוס המורכבת מנציגי כל המפלגות הפוליטיות והקבוצות האזרחיות, המופקדות על ביצוע רפורמות. הוועדה פורקה בינואר 2014 לאחר שאישרה מערכת פוליטית פדרלית במדינה. לאחר מכן מונה למנהל לשכת נשיא תימן.<ref name="kuna"></ref>

בשנת 2014 לאחר שממשלת תימן הנתמכת על ידי סעודיה הפציצה את צפון המדינה, החות'ים, שמולדתם המסורתית נמצאת בצפון, ליד הגבול הסעודי, הפגינו בבירה צנעא. מפגינים חמושים השתלטו על אזורי ממשלה. התקוממות זו הובילה להתפטרותו של ראש הממשלה מוחמד בסינדוואה. בן מובארכ הועלה לדרגת הרמטכ"ל ומונה ב-7 באוקטובר 2014 לראש הממשלה על ידי הנשיא עבד רבו מנסור האדי למרות התנגדות החות'ים, בטענה להיעדר הסכם רשמי לפתרון הסכסוך.<ref></ref><ref></ref> ב-9 באוקטובר, יומיים לאחר מכן, בלחץ המורדים, הוא הגיש את התפטרותו וח'אלד בחאח מונה במקומו.

ב-17 בינואר 2015 נחטף בן מובארכ על ידי חמושים הנאמנים לנשיא לשעבר עלי עבדאללה סאלח בצנעא.<ref></ref> החות'ים ופקידי ממשל הגיעו להסכם ב-21 בינואר לסיום עימות צבאי ופוליטי, שעל פי הדיווחים היה אמור לכלול את שחרורו של בן מובארכ, אך ההסכם קרס במהירות כאשר הנשיא עבד רבו מנסור האדי ושריו פרשו תחת לחץ המורדים.<ref></ref> לפי הדיווחים הוא שוחרר בנפת שבוה ב-27 בינואר, עשרה ימים לאחר חטיפתו.<ref></ref>

ב-3 באוגוסט 2015 מונה לשגריר תימן בארצות הברית.<ref></ref> ב-2018 מונה כשגריר באו"ם.<ref></ref>

ב-5 בפברואר 2024, מינתה מועצת המנהיגות הנשיאותית התימנית המוכרת בינלאומית את בן מובארכ לראש ממשלת תימן, במקום מעין עבד אל-מאלכ סעיד.<ref></ref>

==קישורים חיצוניים==

== הערות שוליים ==

קטגוריה:ראשי ממשלת תימן
קטגוריה:שרי החוץ של תימן
קטגוריה:ילידי 1968
דונה שוסטר

דונה שוסטר, באנגלית: Donna Schuster (26 בינואר 1883 - 27 בדצמבר 1957) הייתה ציירת אמריקאית, שיצרה עבודה בסגנון האימפרסיוניזם המודרני תוך שימוש בשמן ואקוורל. היא מיקדה את עבודתה בוויסקונסין ולאחר מכן עברה ללוס אנג'לס, קליפורניה, שם נפטרה ב-1953.

== ביוגרפיה ==
שוסטר נולדה במילווקי וקיבלה את השכלתה במכון לאמנות של שיקגו, ולאחר מכן למדה בבית הספר במוזיאון בוסטון יחד עם אדמונד צ'ארלס טרבל ופרנק ווסטון בנסון.

=== קריירה ===
בשנת 1914 היא הייתה תלמידה בבית הספר לאמנות קיץ של וויליאם מריט צ'ייס בכרמל-ביי-דה-סי, קליפורניה. למרות הרצח האכזרי של חברתה התלמידה הלנה ווד סמית', היא חזרה לכרמל ב-1916 ושלחה את ציוריה לתערוכת האישה בגלריה לאמנות אוקלנד.

ב-1923 בנתה שוסטר סטודיו בגבעות פארק גריפית' והצטרף לפקולטה של המכון לאמנות אוטיס. היה לה גם בית שני וסטודיו בלגונה ביץ' שבו בילתה את הקיץ שלה.
חבצלות
היא חזרה כמציגה לגלריה לאוקלנד ב-1924 כאשר ויליאם קלאפ ארגן מופע של "אימפרסיוניסטים" אזוריים, שהצליח כל כך עד שנשלח למוזיאון לוס אנג'לס. <ref>Edwards, Robert W. (2012). Jennie V. Cannon: The Untold History of the Carmel and Berkeley Art Colonies, Vol. 1. Oakland, Calif.: East Bay Heritage Project. pp. 140, 181, 202, 237, 261, 269, 398.</ref> שוסטר הרחיבה את אופקיה כשהצליחה להצטרף למסע ציור בבלגיה. היא ייסדה את מועדון האמנות של קליפורניה ואת ארגון הנשים הציירות של המערב.<ref></ref>

היא הייתה חברה בקבוצת השמונה, שראו את עצמם מודרניסטיים בשימוש בצבע עשיר, בטכניקות אקספרסיביות ובדגש על הדמות. היא גם הייתה מעריצה גדולה של קלוד מונה ולמעשה בנתה בריכת חבצלות בחצר האחורית שלה שבה היא השתמשה לסדרה של ציורים על בריכת חבצלות, לא שונה מאלה של מונה. לקראת סוף שנות ה-20 שוסטר למדה אצל האמן המודרניסט סטנטון מקדונלד-רייט (1890-1973), מה שהוביל אותה להתנסות בקוביזם ומאוחר יותר, באקספרסיוניזם מופשט. <ref></ref>

האמנות שלה הוצגה במוזיאון לאמנות של מחוז לוס אנג'לס בשנים 1914, 1917, 1920, 1927 ו-1929. מאוחר יותר, בשנות ה-30, היו לה תערוכות באיגוד האמנות של סן פרנסיסקו, באקדמיה לאמנות של ניו יורק ובחברה לצבעי מים. היא הייתה חברה מייסדת באגודת צבעי המים של קליפורניה והייתה מעורבת בתערוכות שלהם מ-1921 עד אמצע שנות ה-40.

בשנת 1953, שוסטר מתה, בתוך ביתה שנהרס בשריפה. <ref>Edan Hughes, Artists in California, 1786-1940; Phil and Marian Kovinick, An Encyclopedia of Artists of the American West</ref>

== קישורים חיצוניים ==

== הערות שוליים ==

קטגוריה:אמניות אמריקאיות
קטגוריה:בוגרות המכון לאמנות של שיקגו
קטגוריה:בוגרי המכון לאמנות של שיקגו
קטגוריה:אמריקאיות שנולדו ב-1883
קטגוריה:אמריקאים שנולדו ב-1883
קטגוריה:אמריקאיות שנפטרו ב-1953
קטגוריה:אמריקאים שנפטרו ב-1953
HEAO-1

HEAO-1 (High Energy Astronomy Observatory, מצפה כוכבים אסטרונומי לאנרגיות גבוהות) הוא טלסקופ ששוגר על ידי ארצות הברית בשנת 1977. הוא היה השיגור הראשון בסדרה של שלוש חלליות. על החללית הותקנו מכשירים לפעילות בתחום קרני רנטגן וקרני גמא. היא פעלה עד לשנת 1979.

==משימה==
החללית שוגרה בשנת 1977 מכן שיגור 36B בנמל החלל קייפ קנוורל בעזרת משגר אטלס-קנטאור. היא הוצבה במסלול ופעלה במשך כשנתיים. על החללית הותקנו מספר מכשירים מדעים:
* מכשיר A1 לסריקת השמיים בתחום keV 25 - keV 0.25. הוא נבנה על ידי מעבדת המחקר של צי ארצות הברית. על בסיס מידע שהתקבל פורסם קטלוג שכולל 842 מקורות קרינת רנטגן.
* מכשיר A2 לחקר פעילות בתחום keV 60 - keV 2. הוא נבנה על ידי מרכז טיסות החלל גודרד.
* מכשיר A3 לגילוי מיקום מדויק של מקורות קרינת רנטגן. הוא נבנה על ידי סמית'סוניאן ואוניברסיטת הרווארד. המכשיר כלל מספר רגשים בתחומים שונים
* מכשיר A4 לחקר קרינת גמא בתחום MeV 20 - keV 10. הוא נבנה על ידי אוניברסיטת קליפורניה בסן דייגו והמכון הטכנולוגי של מסצ'וסטס.

בעזרת מידע שהתקבל ממכשירי החללית בוצעו מחקרים רבים.

== קישורים חיצוניים ==

* [https://heasarc.gsfc.nasa.gov/docs/heao1/heao1.html תיאור פעילות]

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים אמריקאיים
קלרנס הינקל

קלרנס הינקל (באנגלית: Clarence Hinkle, ב-19 ביוני 1880- 21 ביולי 1960). הינקל היה צייר ומחנך לאמנות אמריקאי. הסטודיו שלו לאמנות היה בלגונה ביץ', קליפורניה ואחר כך בסנטה ברברה, קליפורניה. <ref></ref>

== ראשית חייו ==
הינקל נולד באובורן, קליפורניה, ב-1880.

בגיל 18 למד בגלריה לאמנות קרוקר אצל הצייר ויליאם פרנקלין ג'קסון. <ref></ref> <ref></ref> בשנת 1900, הוא עבר לסן פרנסיסקו כדי ללמוד במכון האמנות של סן פרנסיסקו אצל ארתור פרנק מתיוס. מ-1901 עד 1903, הוא נרשם לליגת הסטודנטים לאמנות של ניו יורק ולמד אצל ג'ון הנרי טוואצ'טמן וויליאם מריט צ'ייס.<ref name=":0"></ref> מ-1904 עד 1906, הוא למד באקדמיה לאמנויות יפות של פנסילבניה בפילדלפיה.

במאי 1906 הוענקה לו מלגת קרסון, מלגת נסיעה לפריז לשנתיים, והוא למד באקדמיה ז'וליאן. בזמן שלמד בפריז הושפע הינקל מהאימפרסיוניזם והפוינטיליזם.<ref name=":0" />

=== קריירה ===
מ-1912 עד 1917 חי הינקל בסן פרנסיסקו. הוא עבר ללוס אנג'לס ב-1917 ולימד בבית הספר לאמנות ועיצוב של לואיז אליזבת גרדן מקלאוד בלוס אנג'לס. <ref></ref> מאוחר יותר לימד הינקל ציור ורישום במכון לאמנות צ'וינארד מ-1921 עד 1935. <ref></ref> תלמידיו כללו בין היתר את מילארד שיץ ופיל דייק. הוא לימד את תלמידיו להתנסות בעבודתם, לצייר ישירות מהטבע ולהשתמש במשיכות מכחול רופפות כדי ללכוד את הנושא. <ref></ref> להינקל הייתה אישה, מייבל ביין והיא הייתה תלמידתו לשעבר.<ref></ref>

היה לו סטודיו לאמנות בלגונה ביץ', קליפורניה מ-1922 עד 1935, והוא היה חבר באגודה לאמנות המקומית. <ref></ref> הינקל פתח סטודיו נוסף בסנטה ברברה, קליפורניה ב-1935. <ref></ref> הוא צייר נופים, טבע דומם ודיוקנאות. הוא צייר נופי חוף רבים בשנות ה-20 של המאה ה-20. בזמן שחי בקליפורניה, עבד הינקל בסגנון אימפרסיוניסטי, אך בסופו של דבר עבר לסגנון מודרניסטי אקספרסיוניסטי יותר, הוא מזוהה גם עם פוסט-אימפרסיוניזם. 

הינקל היה חבר בקבוצת השמונה, לצד האמנים אדואר ויסקל, לוונה ביוקנן ויסקל, ג'ון האברד ריץ', אנרי דה קרויף, דונה שוסטר, א. רוסקו שרדר ומייבל אלוורז. <ref></ref> הקבוצה של שמונה אורגנה בעיקר על ידי לוונה ביוקנן ויסקל ואדוארד ויסקל, ולקבוצה היה בסיס בתנועת האמנות המתקדמת בקליפורניה. <ref>Kirwin, Liza; Berman, Avis; Larsen, Susan C.; Karlstrom, Paul J. (1998). "Regional Reports". Archives of American Art Journal. 38 (3/4): 47–59.</ref>

=== מוות ומורשת ===
הוא מת ב-21 ביולי 1960 בסנטה ברברה, בגיל 80. אשתו מייבל תרמה את אחד מציוריו למוזיאון האמנות האמריקאית של סמיתסוניאן לאחר מותו. <ref></ref> יותר ממאה מציוריו של הינקל נתרמו לאוניברסיטת פסיפיק, שנמכרו ב-1986 לאספן יחיד בסנטה ברברה.

עבודתו נרכשה על ידי מוזיאון סן דייגו לאמנות, מוזיאון סנטה ברברה לאמנות, מוזיאון דה יאנג בסן פרנסיסקו והמוזיאון לאמנות של מחוז לוס אנג'לס.

בשנת 2012, יותר מ-114 מציוריו הוצגו במוזיאון לאומנות לגונה .<ref></ref>

==קישורים חיצוניים==
* 

== הערות שוליים ==

קטגוריה:אמנים אמריקאים
קטגוריה:אמריקאים שנולדו ב-1880
קטגוריה:אמריקאים שנפטרו ב-1960
הפארק הלאומי נורת'מברלנד

הפארק הלאומי נורת'מברלנד (באנגלית: Northumberland National Park) הוא פארק לאומי ואזור הררי בצפון אנגליה.

הפארק הלאומי מצוי כולו בתחומי מחוז נורת'מברלנד ומהווה כרבע משטח המחוז, הוא חולש על פני האזורים ההררים בצפון אנגליה לאורך הגבול עם סקוטלנד בקצה הצפוני של הרי הפניין. פארק נורת'מברלנד הוא הפארק הצפוני ביותר באנגליה, בעל האוכלוסייה הדלילה ביותר ובעל מספר המבקרים השנתי הנמוך ביותר מכל הפארקים הלאומיים בממלכה המאוחדת.

==הפארק הלאומי נורת'מברלנד==
הפארק הלאומי ברקון ביקונס נוסד בשנת 1956, השביעי להיווסד באנגליה והתשיעי בממלכה המאוחדת כולה, הוא משתרע על שטח של 1,050 קמ"ר ומצוי כולו בתחומי מחוז נורת'מברלנד שעל שמו קרוי. האזור כולל מספר מאפיינים גאוגרפיים, בהם גבעות צ'ביוט (Cheviot) בחלקו הצפוני לאורך הגבול האנגלו-סקוטי, בחלקו המזרחי אזורים מיוערים ובהם גם יער קילדר, ולאורך מרכז הפארק נמצא חלקה האמצעי של חומת אדריאנוס. הפארק מהווה את הקצה הצפוני של רכס הרי הפניין שמתחיל במכרז האי הבריטי באזור מנצ'סטר וכן עובר בשטחי הפארק מסלול ההליכה דרך הפניין.

בשונה מפארקים לאומיים אחרים בממלכה המאוחדת, נורת'מברלנד מיושב באופן מועט ביותר, ואף כ-23 אחוז משטחי הפארק שייכים למשרד הביטחון של בריטניה ומשמשים כשטחי אש ואימון (שטח האימון אוטרברן). מצפון גובל הפארק בסקוטלנד ומחוז סקוטיש בורדרס וממערב גובל עם המחוז האנגלי קמבריה.

הפארק מנהול על ידי ראשות הפארק הלאומי ברקון ביקונס השוכנת בעיירה הקסהאם מדרום-מזרח לפארק, ולה סמכויות רבות בניהול שטחי הפארק, שימור, וניהול פעילויות לתיירים ומטיילים בשטחיו. מספר עיירות שוכנות בשטחי הפארק בהן פלסטון, רוצ'סטר ובטריהיו, שלושתן עם פחות מ-300 תושבים, בנוסף לבלינגהאם הגובלת בפארק מדרום עם כ-1,300 תושבים ואוטרברן הסמוכה הגובלת אף היא עם הפארק עם כ-650 תושבים.

==אתרים מרכזיים==
<gallery>
Highshields Crags and Crag Lough - geograph.org.uk - 907974.jpg|אגם קרג לאו
Cairn on Emblehope Moor - geograph.org.uk - 1185581.jpg|רמת אמבלהופ מור
The Cheviot - geograph.org.uk - 246415.jpg|גבעות צ'ביוט
Dry stone walled field in Kielder Forest and beyond - geograph.org.uk - 1442463.jpg|יער קלידר
Hadrian's Wall at Sycamore gap - geograph.org.uk - 409098.jpg|מקטע חומת אדריאנוס

</gallery>

==קישורים חיצוניים==

* 

==הערות שוליים==

קטגוריה:אנגליה: גאוגרפיה
קטגוריה:הממלכה המאוחדת: פארקים לאומיים
קטגוריה:נורת'מברלנד
סוהילה יעקוב

סוהילה יעקוב (נולדה ב-29 ביוני 1992) היא שחקנית שווייצרית, יוצרת תיאטרון, מתעמלת אומנותית לשעבר וזוכת מיס שווייץ דוברת צרפתית לשנת 2012.<ref></ref>

== חיים וקריירה ==
יעקוב נולדה בז'נבה, שווייץ לאב תוניסאי ולאם פלמית. יש לה אחות אחת.<ref></ref>

יעקוב למדה ב-La Haute école fédérale de sport de Macolin והצטרפה לנבחרת שווייץ בהתעמלות אומנותית כנערה. היא התחרתה באליפויות העולם בהתעמלות אומנותית ב -2009 וב -2010. היא עזבה את בית הספר בגיל 16 כדי להתמקד בהתעמלות. כשהנבחרת לא העפילה לאולימפיאדה, יעקב עזבה את הספורט לחלוטין. למרות שהיא לא העידה רשמית נגד המאמנים על רקע האשמות ההתעללות ב-2021, היא תמכה בטענות חבריה לשעבר לקבוצה וסיפרה מספר סיפורים על התנהגות המאמנים, כמו הגבלת אכילה ושתייה בנבחרת וקרקוע אם העלו קילו.

לאחר שעבה את הספורט חזרה יעקוב הביתה. לא בטוחה מה לעשות הלאה, אחותה הציעה לה להגיש בקשה למיס שווץ דוברת צרפתית. יעקוב נרשמה גם לשיעורי ריקוד ומשחק מקומיים. לאחר הזכייה ב־Miss Suisse Romande 2012, הוצעה ליעקוב מלגה לתוכנית תלת שנתית ב־Cours Florent בפריז. היא עשתה הכשרה נוספת ב- CNSAD.<ref></ref> <ref></ref>

יעקוב עשתה את הופעת הבכורה שלה בטלוויזיה בשישה פרקים של אופרת הסבון של ערוץ פראנס 3 Plus belle la vie . עם סיום לימודיה ב-Cours Florent, זכתה יעקוב בתפקיד הגדול הראשון שלה על במת פריז בתור והידה במחזהו של וג'די מועווד " כל הציפורים" (Tous des oiseau). לאחר מכן היא שיחקה בסרט האימה של גספר נואה מ-2018 "Climax" ובמיני סדרה "Savages" משנת 2019.

בשנת 2020, יעקוב הופיע בסדרת דרמת המלחמה רב-לשונית בהפקה בינלאומית "No Man's Land".<ref></ref> היא שיחקה בסרט השחור-לבן של פיליפ גארל, "The Salt of Tears", שהוקרן בבכורה בפסטיבל הסרטים הבינלאומי ה-70 בברלין, וכן "The Braves and A Brighter Tomorrow" ב-2021. <ref></ref> <ref></ref>

ב-2024 הופיעה בדמות שישקלי בסרט חולית: חלק שני.

== פילמוגרפיה ==
=== בקולנוע ===
{| class="wikitable sortable"
!שנה
! סרט
! תפקיד
! class="unsortable" | הערות
|-
| rowspan="2" | 2018
| רגע השיא
| לו
|
|-
| Les Affamés
| אווה
|
|-
| 2020
| מלח הדמעות
| בטסי
|
|-
| rowspan="2" | 2021
| האמיצים
| מרגוט
|
|-
| מחר בהיר יותר)
| שרה
|
|-
| 2022
| עלייה
| סברינה
|
|-
| 2023
| Making Of
| נדיה / אודיה
|
|-
| 2024
| חולית: חלק שני
| שישקלי
|
|-
| 2024
| Planet B
|
|
|-
|}

=== טלוויזיה ===
{| class="wikitable sortable"
!שנה
! סדרה
! תפקיד
! class="unsortable" | הערות
|-
| 2016
| פלוס בל לה וי
| איצ'ה
| 6 פרקים
|-
| 2019
| Savages
| יַסמִין
| סדרות קטנות
|-
| 2020
| שטח הפקר
| שריה דוגן
| תפקיד ראשי
|-
|}

=== קליפים ===
{| class="wikitable sortable"
!שִׁיר
! שָׁנָה
! אמן
! class="unsortable" | הערות
|-
| "טרופ יפה"
| 2019
| לומפאל
|
|}

== תיאטרון ==
{| class="wikitable sortable"
!שנה
! הצגה
! תפקיד
! class="unsortable" | הערות
|-
| 2017–2018
| Tous des oiseaux
| וואהידה
| התיאטרון הלאומי דה לה קולין, פריז
|}

== פרסים ומועמדויות ==
{| class="wikitable plainrowheaders"
!שנה
! פרס
! קטגוריה
! עבודה
! תוצאה
|-
| 2022
| ברלינאלה
| כוכב נופל
| -
|
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה שווייצריות
קטגוריה:מתעמלות אומנותיות
קטגוריה:זוכות בתחרויות יופי
קטגוריה:אישים ממוצא תוניסאי
קטגוריה:אישים ממוצא בלגי
קטגוריה:שווייצריות שנולדו ב-1992
מרקוס אמרמן

מרקוס אמרמן (באנגלית: Marcus Amerman; נולד ב-1959) הוא אמן זכוכית, צייר, מעצב אופנה ואמן מייצגים, המתגורר באיידהו. הוא ידוע בזכות דיוקנאות בעבודת החרוזים הריאליסטיים ביותר שלו.

== רקע ==
מרקוס אמרמן נולד בפיניקס, אריזונה אך גדל בצפון מערב. בגיל 10, דודתו לימדה אותו את הטכניקות לעבודת חרוזים אינדיאנית.<ref></ref> הוא סיים את התואר הראשון באמנויות במכללת ויטמן בוואלה, וושינגטון. הוא גם למד במכון לאמנויות אינדיאניות אמריקאיות ובמרכז הסרטים האנתרופולוגי.

=== עבודת אומנות ===
העבודה שלו בז'אנרים רבים של אמנות, חופפים זה לזה. לדוגמה, עבודת החרוזים של אמרמן משולבת בעיצוב הבגדים. התלבושות שלו מוצגות באמנות המיצג שלו. ציוריו ועבודות הזכוכית שלו משתמשים בפלטה צבע שנמצאת בעבודות החרוזים שלו. הוא אפילו יצר חרוזי ענק מזכוכית.<ref></ref>

העבודה הראשונה של אמרמן בעבודת חרוזים הייתה מעיל סוס הברזל שלו משנת 1993, מעיל עור משובץ עם תמונה מפורטת ומעוצבת ביותר של ברוק שילדס בעבודת חרוזים. מאוחר יותר, הוא הוסיף צמידי דיוקן לרפרטואר שלו. הוא עיצב גיבורים היסטוריים רבים בעבודות החרוזים שלו, כמו לויד קיווה ניו; אייקוני פופ, כמו ג'נט ג'קסון, ודימויים בהשראת גיבורי על קומיים שהם נושא שנמשך לאורך כל עבודתו.<ref></ref>

ציוריו אקספרסיביים ולעיתים קרובות משקפים את שורשי המוצא שלו, עם דימויים מאזור המיסיסיפי. עבודתו בזכוכית כוללת גם עיצובים קרמיים, אך לעיתים קרובות יותר משקפת עיצובים עכשוויים, כגון כדורי הארץ.

=== אוספים ציבוריים נבחרים ===
עבודתו של אמרמן נמצאת באוספים ציבוריים כמו מרכז ג'ורג' גוסטב היי, המוזיאון הלאומי של האינדיאנים האמריקנים, המוזיאון האמריקאי להיסטוריה של הטבע, מוזיאון הרד, מוזיאון האמנות של פורטלנד, מוזיאון Wheelwright בסנטה פה, ובמוזיאון לאמנויות ועיצוב. הוא האמן היחיד שעבודות החרוזים שלו מוצגות במגזין פלייבוי.

=== כבוד ופרסים ===
בשנת 2008, אמרמן היה עמית בבית הספר לזכוכית פילצ'וק ואמן שם בשנת 2008. בשנת 2014 הוענק לו תואר עמית ארצות הברית, פרס שנתמך על ידי קרן רסמוסון.<ref></ref>

=== אישי ===
אחיו של אמרמן, רוג'ר אמרמן, גם מעצב בחרוזים ועטור פרסים, בהשראת עיצובי דרום מזרח. בת דודתם הראשונה, לינדה לומאהפטווה, ידועה בזכות ההדפס והציור שלה, וכך גם אחיה ובן דודו של אמרמן, דן לומהפטווה המנוח.

אמרמן מתגורר בשמורת האינדיאנים נז פרס בקושיה, איידהו, עם הוריו הקשישים.

== קישורים חיצוניים ==
* 

== הערות שוליים ==

קטגוריה:אמנים אמריקאים
קטגוריה:בוגרי מכללת וויטמן
קטגוריה:בוגרי אוניברסיטת סנטה פה לאמנות ועיצוב
קטגוריה:אמריקאים שנולדו ב-1959
גולמרזה סולימאני

גולמרזה סולימאני () הוא קצין איראני במשמרות המהפכה ומפקד כוחות הבסיג' <ref></ref> <ref></ref> <ref></ref>

למרות אותו שם משפחה, הוא אינו קשור לקאסם סולימאני .

ב-12 באפריל 2021, הוטלו על סולימאני סנקציות מטעם מועצת האיחוד האירופי על השתתפותו בתגובה האלימה להפגנות באיראן בנובמבר 2019 . <ref></ref>

ב-7 בדצמבר 2021, מחלקת האוצר של ארצות הברית והוסיפה את סולימאני לרשימת הSDN "על כך שפעל או התיימר לפעול למען או מטעמו, במישרין או בעקיפין, הבסיג' ", בכך שהוא נוסף לרשימה כל נכסיו בארצות הברית הוקפאו ונאסר כל מסחר עימו.<ref></ref><ref></ref>

ב-2021 התקיימו שיחות בין ממשל ביידן לאיראן על חזרה של ארצות הברית להסכם הגרעין שממנו פרש דונלד טראמפ. בנאום לאומה אמר סולימאני

<ref></ref>

==קישורים חיצוניים==

== הערות שוליים ==

קטגוריה:איראנים שהוטלו עליהם סנקציות של מחלקת האוצר של ארצות הברית
קטגוריה:ילידי 1964
קטגוריה:אנשי משמרות המהפכה האסלאמית
גוט וינקל (חוות הכשרה)

גוט וינקל (בגרמנית: Gut Winkel, מילולית - "זווית טובה") היה שמה של חוות הכשרה ציונית לנוער יהודי גרמני בפרברי ברלין. החווה הוקמה על ידי הנציגות הארצית של יהודי גרמניה בשנות העשרים והתקיימה עד 1941.
==היסטוריה==
בגרמניה התקשו המוסדות היהודיים להקנות חינוך והכשרה מקצועית לנוער, לשם הקניית מקצוע שיאפשר לנוער לעזוב את גרמניה, אם לארץ ישראל או לארצות שמעבר לים, בין אם ארצות הברית או דרום אמריקה. כדי לפתור בעיה זו, הקימו המוסדות היהודיים - לימים, בתקופת גרמניה הנאצית, הנציגות הארצית של יהודי גרמניה - מרכזי הכשרה מקצועית לנוער יהודי שביקש להגר מגרמניה, לאו דווקא לארץ ישראל, וזאת כדי לפתור את בעייתו של הנוער היהודי שהיה בן לבתים מתבוללים, ולכן היה מרוחק, הן מהדת והן מהציונות. היו גם יוזמות ציוניות פרטיות בכיוון של הקמת מרכזי הכשרה חלוצית, בהן יוזמתו של זלמן שוקן.

כשנסע שוקן לארץ ישראל ב-1921, הוא ביקר במושבים וקיבוצים. החלוצים דוברי העברית שראה שם חסרו ידע חקלאי מודרני. הוא שב לגרמניה וביקש לסייע לנוער יהודי להגר לארץ ישראל ולהצטרף להתיישבות העובדת. בראשית שנותיו של המשטר הנאצי, היה שוקן ממקימיה של חוות הכשרה חקלאית - גוט וינקל - באחוזה באזור ברלין. החווה פעלה בסגנון הציוני-חלוצי של ורקלויטה, והכשירה בני נוער יהודי-גרמני להיות חקלאים שעתידים לעלות ארצה ולעבוד בקיבוצים ובמושבים. הצלם רומן וישניאק ביקר בגוט וינקל וצילם את הווי החווה ויושביה.

החווה הכשירה מאות בני נוער. רבים מהם עזבו את גרמניה והצטרפו לקיבוצים, בעיקר בית זרע והזורע, שם יישמו את הידע וההכשרה החקלאית שרכשו. חלקם עלו לארץ ישראל באופן לא חוקי, כמעפילים.

בשנת 1941 סגרו הנאצים את גוט וינקל ואסרו את תלמידי החווה במחנה ריכוז. מנהל החווה מרטין-מנחם גרזון (Gerson) קיבל הצעה להישאר בה, אך הוא הצטרף אל תלמידיו ונרצח איתם באושוויץ.
==הנצחה==
* הצלם רומן וישניאק ביקר בגוט וינקל ופרסם ספר צילומים המתעדים סצנות מחיי החווה.
* בשנת 2003 הוציאה הוצאת שוקן ספר לזכר תלמידי החווה ומוריה, שנרצחו בשואה. 
== קישורים חיצוניים ==
* [https://collections.yadvashem.org/he/photos/75129 תצלומים] באתר יד ושם מתערוכה לזכר בית הספר החקלאי היהודי באהלם (Ahlem) שבגרמניה, שם לימד מרטין גרזון (Gerson). התערוכה הוצגה בהנובר.
* [https://www.salmanschocken.com/gutwinkel/ על גוט וינקל], באתר המוקדש לזכרו של זלמן שוקן.
==ראו גם==
* גרוס ברזן (חוות הכשרה)

==הערות שוליים==

קטגוריה:יהדות גרמניה
קטגוריה:גרמניה: אנטישמיות
קטגוריה:שואת יהודי גרמניה
תלם (כתב עת)

תֶּלֶם הוא כתב עת ישראלי היוצא לאור בדפוס ומופיע באינטרנט בעברית. כתב העת יוצא לאור בחסות קרן ברל כצנלסון, ומביא מאמרים הדנים באתגרים הניצבים בפני מדינת ישראל בכלל והשמאל הפוליטי בפרט.<ref name=":0"></ref> בנוסף, מובאים מאמרים מתורגמים ממגזינים מובילים בעולם, דוגמת האטלנטיק, Foreign Affairs, וכן מאמרים של מאת שתורגמו בבלעדיות. כמו כן, מפרסם תלם מאמרים וחיבורי עומק המתפרסמים בסדרת ספרים תחת השם "סדרת אופק".<ref></ref>

== כתב העת ==
תלם החל להתפרסם בשנת 2019. כיום כתב העת יוצא במהדורה מודפסת אחת לשישה חודשים, כאשר לאחר מכן המאמרים מתפרסמים גם בגרסה דיגיטלית, שעלתה לאוויר בספטמבר 2022, וזאת לצד מאמרים נוספים המתפרסמים אחת לשבוע בפורמט דיגיטלי בלבד. לפי האמור בעמוד האודות של כתב העת, מטרתו היא "ליצור דיון מעמיק אודות האתגרים הניצבים בפני מדינת ישראל בכלל ובפני מחנה השוויון בפרט".<ref name=":0" />

בתלם מתפרסמים מאמרים מאת הוגים וחוקרים, לצד מאמרים מאת מנהיגים, פוליטיקאים ועוד. בגיליון הראשון פורסמו בין היתר מאמרים מאת העיתונאית רוית הכט, הפילוסוף אסף שרון, ההיסטוריון מוסטפא כבהא, שרת החינוך לשעבר, יולי תמיר, וחבר הכנסת איציק שמולי. לאורך התקופה, הובאו מאמרים מאת אישיויות בולטות נוספות, דוגמת אווה אילוז,<ref></ref> שלמה בן עמי,<ref></ref> שאול אריאלי,<ref></ref> מיכאל ספרד,<ref></ref> עפר שלח,<ref></ref> ערן פישר,<ref></ref><ref></ref> מאיה מארק,,<ref></ref><ref></ref> תמר זנדברג,<ref></ref> יואב סגלוביץ,<ref></ref> אריאל פינקלשטיין,<ref></ref><ref></ref> גלעד קריב,<ref></ref> גייל טלשיר<ref></ref> ועוד. כמו כן, פורסם מאמר מתורגם בבלעדיות של הילרי קלינטון זמן קצר אחרי פתיחת מלחמת "חרבות הברזל", תחת הכותרת "חמאס חייב לעוף" (Hamas must go).<ref></ref>

== סדרת אופק ==
כפרויקט משלים לכתב העת תלם, הוקמה במאי 2023 סדרת ספרים בשם "אופק ספרים". הספר הראשון שפורסם במסגרת הסדרה, והבולט ביותר עד כה, הוא רודנות בחסות החוק מאת קים ליין שאפלי.<ref></ref> הספר עסק במשטרים אוטוקרטיים במאה ה-21, המנסים להתחזות למשטרים דמוקרטיים. על הספר פורסמה ביקורת בהארץ מאת איריס לעאל. כמו כן, חברת הכנסת נעמה לזימי (העבודה) הקריאה קטעים מן הספר בנאום מעל בימת הכנסת.<ref></ref> בנוסף, הספר הוזכר בנאומים במחאת קפלן, בין היתר על ידי פרופ' שקמה ברסלר.

ספר אחר שיצא לאור בסדרה הוא הספר הדמגוג מאת ההיסטוריון אדם רז. הספר עוסק בטיפוס פוליטי הפועל בזירה הפוליטית ורואה בהשגת השלטון ובשימור מעמדו כשליט את מטרת פעולותיו<ref></ref>. ספר בולט נוסף שיצא לאור במסגרת הקרן הוא הספר "ישראל או יהודה" שכתב ספי רכלבסקי. הספר מנתח את השינויים הפוליטיים והחברתיים שהתחוללו בישראל בשנים האחרונות. טענתו המרכזית היא כי כוחות משיחיים וגזעניים הולכים ומתעצמים בישראל, משפיעים באופן הרסני על ניהול המלחמה ומציבים איום על הדמוקרטיה הישראלית.<ref></ref>

== ראו גם ==
* קרן ברל כצנלסון
* בית ברל
* המכללה האקדמית בית ברל
* ארכיון מפלגת העבודה

== קישורים חיצוניים ==

== הערות שוליים ==

קטגוריה:כתבי עת בעברית
קטגוריה:ישראל: כתבי עת
קטגוריה:כתבי עת לחברה ופוליטיקה
2023 בצרפת

שנת 2023 בצרפת הייתה השנה בה ציינה צרפת 1,036 שנות לאום.

== הנהגה ==
* נשיא – עמנואל מקרון (REM)
* ראש ממשלה – אליזבת בורן (REM)

== אירועים ==
[[שביתת רפורמת הפנסיה הצרפתית]]
* 11 בינואר – פיגוע דקירה בתחנת הרכבת פריז צפון, שישה אנשים נפצעים.
* 19 בינואר – מתחילה שביתת רפורמת הפנסיה הצרפתית.
* 25 בינואר – צרפת מסכימה להזיז את 400 הכוחות המיוחדים שלה מבורקינה פאסו.
* 4 במרץ – 21 בני אדם נפצעים בתאונת אוטובוס באוברן-רון-אלפ.
* 20 במרץ – מספר הצעות אי-אמון בממשלת אליזבת בורן לא צלחו.
* 23 במרץ – מפגינים מציתים את בניין עיריית בורדו.
* 9 באפריל – שמונה אנשים נהרגים בעת קריסת בניין במרסיי.
* 9 באפריל – שישה בני אדם נהרגים ורבים אחרים נפצעים ממפולת שלגים ליד מון בלאן.
* 21 במאי – שלושה בני אדם נהרגים באירוע ירי של כנופיה במרסיי.
* 8 ביוני – שישה ילדים נפצעים בפיגוע ירי באנסי.
* 16 ביוני – רעידת אדמה גורמת לנזקים בניור, דה-סוור ובאקיטן החדשה.
* 21 ביוני – פיצוץ ברחוב ברובע הלטיני גורם ל-50 פצועים.
* 27 ביוני – מתרחש רצח נהל מרזוק.
* 28 ביוני – מתחילות מהומות בעקבות רצח נהל מרזוק.
* 9 באוגוסט – תשעה בני אדם נהרגים ושניים נוספים נעדרים לאחר שרפה שפרצה בבית הארחה המכיל נכים באלזס.
* 13 באוגוסט – שלושה בני אדם נהרגים ושמונה עשר נפצעים בשרפה שפרצה במתחם דירות בגראס.
* 3 בספטמבר – ראש ממשלת צרפת בורן מודיעה שצרפת תאסור על מכירת סיגריות אלקטרוניות כחלק מהמאבק בעישון.
* 19–22 בספטמבר – צ'ארלס השלישי, מלך הממלכה המאוחדת, מבקר בצרפת.
* 24 בספטמבר – נערכות הבחירות לסנאט הצרפתי.
* 12 באוקטובר – שר הפנים הצרפתי מודיע כי צרפת תאסור את כל ההפגנות הפרו-פלסטיניות במדינה.
* 13 באוקטובר – הרוג ושלושה פצועים בפיגוע דקירה בבית ספר תיכון באראס.
* 18 באוקטובר – ארמון ורסאי ושלושה שדות תעופה צרפתיים מפונים באופן זמני "מסיבות ביטחוניות".
* 13 בנובמבר – למעלה מ-182,000 מפגינים צועדים בערים ברחבי צרפת, במחאה על הזינוק באנטישמיות מאז פרוץ מלחמת חרבות ברזל.
* 15 בנובמבר – צרפת הוציאה צווי מעצר לנשיא סוריה בשאר אל-אסד ולאחיו מאהר אל-אסד באשמת פשעים נגד האנושות ושותפות לפשעי מלחמה, כולל המתקפה הכימית בע'וטה ב-2013.
* 19 בנובמבר – כובע שהיה שייך לנפוליאון בונפרטה נמכר במכירה פומבית תמורה 1.93 מיליון אירו.
* 26 בנובמבר – אירוויזיון הילדים 2023 נערך בניס.
* 28 בנובמבר – שרת הבריאות הצרפתייה מכריזה שעישון בכל החופים והפארקים אסור.
* 2 בדצמבר – הרוג ושני פצועים בפיגוע בפריז.

== נפטרו ==
(קטגוריה:צרפתים שנפטרו ב-2023)
* 9 בינואר – אדולפו קמינסקי פעיל המחתרת הצרפתית, שהתמחה בזיוף תעודות זהות (נפטר ב-2023)
* 17 בינואר – לוסיל רנדון, האישה המבוגרת ביותר בעולם, מ-2022 ועד מותה (נולדה ב-1904)
* 10 בפברואר – שמואל סיראט, הרב הראשי של צרפת (נולד ב-1930)
* 1 במרץ – ז'יסט פונטיין כדורגלן (נולד ב-1930)
* 19 במרץ – ז'אן ז'אק פאבייה, מהנדס ואסטרונאוט צרפתי (נולד ב-1949)
* 6 ביוני – פרנסואז ז'ילו, ציירת וסופרת (נולדה ב-1921)
* 11 ביולי – מילן קונדרה, סופר (נולד ב-1929)
* 16 ביולי – ג'יין בירקין, שחקנית קולנוע, במאית, דוגמנית וזמרת (נולדה ב-1946)
* 18 ביולי – אלכסנדר אדלר, עיתונאי והיסטוריון (נולד ב-1950)
* 30 באוגוסט – ז'נבייב דה פונטניי, נשיאת תחרות מיס צרפת (נולדה ב-1932)
* 10 בספטמבר – ניקו לדניס, שף (נולד ב-1934)
* 1 באוקטובר – רוברט מזרחי, פילוסוף, נשיא מועצת האינטלקטואלים היהודים למען ישראל (נולד ב-1926)
* 22 בנובמבר – עמנואל לה רואה לדורי, היסטוריון (נולד ב-1929)
* 27 בדצמבר – ז'אק דלור, נשיא האיחוד האירופי (נולד ב-1925)

== קישורים חיצוניים ==

*
ועדה לצמצום פערים חברתיים בפריפריה

ועדת צמצום פערים חברתיים בפריפריה של הכנסת היא ועדה שנועדה להתמודד עם אתגרי הפריפריה בישראל ולצמצם פערים חברתיים בין שוני האזורים והקהילות במדינה. הוועדה מתמקדת בהנגשת שירותים חברתיים וקהילתיים, עידוד תעסוקה, הכשרת הון אנושי וצמצום הפערים בחינוך, בריאות, קהילה ופנאי. חברי הוועדה נכון למרץ 2024 הם משה פסל, פנינה תמנו שטה, קטי שטרית, צגה צגנש מלקו, מאיר כהן, דבי ביטון, יאסר חוג'יראת ויעקב אשר.

== רקע והקמה ==
הצורך בהתמודדות עם אתגרי הפריפריה והרצון ליצור מנגנונים מדיניים שיאפשרו צמצום של פערים חברתיים, הובילו להקמת הוועדה. תפיסת העולם שמאחורי יצירתה מתבססת על ההבנה כי לכל אזרח במדינת ישראל יש הזכות לאותו איכות חיים, ללא קשר למקום מגוריו.

== סמכויות ותפקידים ==
הוועדה פועלת לקידום חקיקה ומדיניות שתסייע בצמצום הפערים החברתיים בפריפריה, וכוללת את הנושאים הבאים<ref></ref>:
* הנגשה של שירותים חברתיים וקהילתיים: שיפור גישה לשירותים חיוניים כמו בריאות, חינוך ותעסוקה.
* עידוד תעסוקה: יצירת מסלולים להכשרה מקצועית וקידום יזמות בקרב תושבי הפריפריה.
* חינוך ובריאות: קידום תוכניות לשיפור ההשכלה והשירותים הרפואיים בפריפריה.
* קהילה ופנאי: תמיכה בפרויקטים קהילתיים ופנאי שמחזקים את הרקמה החברתית.

== פעולות והישגים ==
במהלך פעילותה, הוועדה קידמה ותמכה ביוזמות רבות שמטרתן לשפר את איכות החיים ולצמצם את הפערים החברתיים בפריפריה. דוגמאות לפעולות אלו כוללות קידום תוכניות להכשרת עובדים, פיתוח תשתיות חינוכיות ורפואיות, ועידוד יזמות מקומית.

במהלך מלחמת חרבות ברזל קראה הוועדה לממשלה לפעול אקטיבית למיצוי זכויות האזרחים על מנת לספק להם כסף מפיצויים שמגיע להם<ref></ref> בנוסף קיימה דיון מיוחד על מצב אופקים שלאחר מתקפת הפתע של חמאס רוב התושבים אינם זכאים לפיצויים

בדיון אחר דיברה הוועדה על בעיות קליטה סלולרית ביהודה ושומרון<ref></ref>

== הערות שוליים ==

צמצום פערים חברתיים בפריפריה
שרי נחמיאס-כרמל

שרי נחמיאס-כרמל (נולדה ב-23 באוקטובר 1975) היא מנכ"לית קרן האגודה למען החייל, אל"ם במיל' בצה"ל, לשעבר מפקדת מערך מגל. במהלך שירותה ביצעה מגוון תפקידים פיקודיים ביניהם: פיקוד על בסיס הטירונים ניצנים ובית הספר לפיקוד של מערך מגל ואף כיהנה כראש תחום מערך היח"ש בזרוע היבשה. שרי היא קצינת מילואים פעילה, מייסדת תוכנית "בראשית" לליווי והעצמת קצינות מצטיינות.

== ביוגרפיה ==
שרי נולדה ברמת גן, גדלה והתחנכה בגבעת זאב ובירושלים. מתגוררת במודיעין-מכבים-רעות ואם לשניים. שרי בעלת תואר ראשון (B.A) במדעי המדינה מאוניברסיטת בר-אילן, אותו סיימה בהצטיינות בשנת 2004 ובעלת תואר שני (M.A) בניהול משא ומתן ויישוב סכסוכים מאוניברסיטת בר-אילן, אותו סיימה בהצטיינות בשנת 2015. שרי מחזיקה בתעודת מגשרת מטעם אוניברסיטת בר-אילן ובתעודת הוראה מטעם מכללת בית ברל.

== שירות צבאי (1994–2020) ==
שרי החלה את שירותה הצבאי במפקדת כיתת טירונים, ביצעה במרוצת השנים 4 תפקידים כמפקדת פלוגה לרבות פיקוד על קורסי מפקדים וקצינים. ב-1998 הקימה את פלוגת מפעילות ההאמר הקרבי בצאלים. לאחר מגוון תפקידי שטח ומטה בזרוע היבשה, ב-2010 מונתה למפקדת בסיס הטירונים ניצנים בדרגת סא"ל, וב-2015 למפקדת בית הספר לפיקוד (ביסל"פ) של מגל. בשנת 2016 הועלתה לדרגת אלוף-משנה ומונתה למפקדת מערך מגל - מערך המהווה את הסמכות הראשית להכשרת הטירונים הבסיסית בצה"ל. כחלק מתפקידה, פיקדה שרי על מערך הטירונות הכלל צה"לית הכולל 3 בסיסים וכ-40 פלוגות בפריסה ארצית, לרבות בית ספר למפקדים המעסיק כ-5,000 קצינים, חיילים ואנשי קבע במגוון רחב של מקצועות.

== לאחר שירותה הצבאי ==
בשנת 2020 הצטרפה שרי ל ומונתה לתפקיד סמנכ"לית הקרן. בינואר 2023 מונתה שרי לתפקיד מנכ"לית קרן האגודה למען החייל ולאחר שנבחרה על ידי ועדה בראשות יו"ר האגודה למען החייל, האלוף (במיל') יורם יאיר, ובכך החליפה את אל"ם (במיל') שרון הרמון. שרי חברה בדירקטוריון "בית חם" לחיילים בודדים.

==הערות שוליים==

קטגוריה:גבעת זאב: אישים
קטגוריה:האגודה למען החייל
קטגוריה:קצינות צה"ל בדרגת אלוף-משנה
קטגוריה:ישראליות שנולדו ב-1975
קטגוריה:ישראלים שנולדו ב-1975
מרכזי חוסן

מרכז חוסן שדרות

מרכזי חוסן קהילתיים הם מרכזים שהוקמו בישראל ביישובים השוכנים סמוך לגבולות המדינה ומטרתם "לתת שירות מקצועי - ארגוני וטיפולי המאפשר לרשויות להיערך לספק מענה לפרט, למשפחה ולקהילה בשעת חירום/מצב מיוחד בעורף/שיגרת חירום ובמקביל לחזק את חוסנה בתקופת רגיעה".

המרכזים הוקמו על ידי משרד הבריאות בשיתוף פעולה של הקואליציה הישראלית לטראומה עם הרשויות המקומיות ופועלים בכ-15 רשויות מקומיות.

מרכזי החוסן הוקמו תחילה בשנת 2007 ביישובי ומועצות עוטף עזה, ובהמשך הוקמו במקומות נוספים כגון ביהודה ושומרון ועל גבול צפון ישראל. 

מרכזי החוסן תוקצבו בשנת 2024 בכ-29.6 מיליון שקלים. בפברואר 2024, הודיעה קרן אדמונד דה רוטשילד כי בכוונתה לממן הקמת 12 מרכזי חוסן נוספים בתוך מוסדות אקדמיים.

מודל מרכזי החוסן פותח בישראל בשנת 2005. המודל, כולל היערכות למצבי חירום, פעילות בשעת החירום עצמה, וליווי תהליכי שיקום האוכלוסייה ומענה טיפולי רחב עם החזרה לשגרה. 

מרכזי החוסן מציעים ומפעילים תוכניות ואבחונים לזיהוי מצבי משבר אצל יחידים ומשפחות, ליווי טיפולי ותמיכה ריגשית, מפגשים קבוצתיים, תוכניות להדרכת הורים, פעילויות הסברה והפצת מידע, מערך של פעילים ומתנדבים קהילתיים לרבות צוותי חוסן יישוביים או שכונתיים, תוכניות לפיתוח מנהיגות קהילתית ורשתות תמיכה חברתיות ופעילויות בתחום הכלכלי והתעסוקתי.

כיום פועלים מרכזי חוסן בשדרות, אשקלון, מועצה אזורית חוף אשקלון (בת הדר), מועצה אזורית אשכול, מועצה אזורית שער הנגב, מועצה אזורית שדות נגב, אופקים, ברמת הגולן, בגליל מזרחי והמערבי, מועצה אזורית מטה בנימין, בגוש עציון, בשומרון ובנגב עבור האוכלוסייה הבדואית.

==קישורים חיצוניים==
* 
* [https://m.knesset.gov.il/activity/info/research/pages/incident.aspx?docid=7b0ad118-30bd-eb11-8112-00155d0aee38 מסמך הבוחן את היקף פעילות מרכזי החוסן, אופן מימונם והפיקוח עליהם], מרכז המחקר והמידע של הכנסת, ספטמבר 2021.
* 

==הערות שוליים==

קטגוריה:ישראל: רווחה
קטגוריה:ישראל: בריאות הנפש
קטגוריה:ישראל: חירום
קטגוריה:עוטף עזה
האספה המחוקקת של מיזוראם

האספה המחוקקת של מיזוראם או מיזוראם וידאהן סבהה (באנגלית: Mizoram Legislative Assembly), היא הפרלמנט המדינתי של מיזוראם. באספה חברים 40 נציגים, הנבחרים ממחוזות בחירה.

== היסטוריה ==
מיזוראם הוקמה על בסיס נפת הרי מיזו, שלא נכלל ברפורמות של חוק ממשלת הודו, 1919 וחוק ממשלת הודו, 1935 ובעיקרה נשלטה על ידי ראשי השבטים המקומיים. ב-1946 התקיימה ועדה של מנהיגי השבטים לצד אנשים אחרים באייזול שהחליטו על הקמת אספה נפתית לייצוג הנפה וצרכיה.

בהודו העצמאית, כבהודו הבריטית נכללה נפת הרי מיזו באסאם, ותחת הודו העצמאית הוענקו לנפה שלושה נציגים ב בבחירות הראשונות לאחר העצמאות ב-1952. במקביל הוקמה לנפה גוף נבחר עצמי בשם מועצת נפת מיזו, שהוקמה אף היא ב-1952.

מיזוראם הוקמה כטריטוריית איחוד ב-1972 במסגרת הארגון מחדש של מדינות צפון-מזרח הודו. הפרלמנט ההודי אישר בחוק את הקמת אספה מחוקקת לטריטוריה, והבחירות הראשונות נערכו ב-18 במאי 1972. האספה המחוקקת של הטריטוריה הייתה בת 33 חברים, מהם 3 ממונים על ידי נשיא הודו.

ב-20 בפברואר 1987 הייתה מיזוראם למדינה בהודו. הבחירות הראשונות לאספה לאחר היותה למדינה נערכו במרץ אותה שנה. בעקבות הענקת מעמד מדינה הוגדלה האספה ל-40 חברים, כולם נבחרים.

== הרכב נוכחי ==
ההרכב הנוכחי של האספה המחוקקת של מיזוראם היא האספה המחוקקת ה-9, שנבחרה ב-2023. בהרכב שולטת תנועת אנשי זוראם, המחזיקה ב-27 מושבים. החזית הלאומית של מיזו (10), מפלגת העם ההודית (2), והקונגרס הלאומי ההודי (1) נמצאות באופוזיציה.

האספה בוחרת את הנציג היחיד של מיזוראם ברג'יה סבהה.

== קישורים חיצוניים ==

* 

* 

== הערות שוליים ==

קטגוריה:מיזוראם
מיזוראם
Eye in the Sky (שיר)

"Eye in the Sky" הוא שיר של להקת הרוק הבריטית The Alan Parsons Project, שיצא כסינגל מתוך אלבום האולפן השישי שלהם, Eye in the Sky, במאי 1982. השיר נכנס למצעד הבילבורד האמריקאי ב-3 ביולי והגיע למקום ה-3 באוקטובר 1982,<ref></ref> למקום הראשון בקנדה ובספרד, ולמקום ה-6 בניו זילנד, ובכך הפך לשיר המצליח ביותר שלהם. הקטע האינסטרומנטלי שנקרא "Sirius" משתלב ב-"Eye in the Sky" בהקלטה המקורית.

בשנת 2019 הקליט אלן פרסונס גרסה בקטלאנית, תחת הכותרת "Seré els teus ulls al camí" ("אני אהיה העיניים שלך בדרכים"), עבור התקליטור בעריכתו של La Marató de TV3, טלטון המוקדש לגיוס כספים לחקר מחלות חשוכות מרפא.<ref></ref><ref></ref>

== סקירה כללית ==
בהקלטה המקורית, הקטע האינסטרומנטלי בן 1:54 הדקות שנקרא "Sirius" מקדים מיד את "Eye in the Sky". בגרסת הסינגל, "Eye in the Sky" מופיע בפני עצמו, עם "Sirius" ערוך. זו הייתה הגרסה שהושמעה בדרך כלל ברדיו פופ באותה תקופה. עם זאת, תחנות רוק ורוק קלאסי המבוססות על אלבומים כוללות כיום כמעט תמיד את הפתיח של "Sirius".

== משתתפים ==
* אלן פרסונס - Fairlight CMI, הפקה, הנדסה, מלחין
* אריק וולפסון - פסנתר חשמלי, שירה, מלחין, מילים
* איאן בירנסון - גיטרות אקוסטיות וחשמליות
* דייוויד פייטון - גיטרה בס
* סטיוארט אליוט - תופים
* כריס ריינבו - קולות רקע

== קישורים חיצוניים ==

== הערות שוליים ==

קטגוריה:שירי 1982
קטגוריה:סינגלים מ-1982
קטגוריה:שירים באנגלית
קטגוריה:בלדות משנות ה-1980
קטגוריה:בלדות רוק
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת אריסטה רקורדס
Vultures 2

Vultures 2 הוא אלבום האולפן השני של סופרגרופ ההיפ הופ האמריקאי , המורכב מהראפרים האמריקאים קניה וסט וטיי דולה סיין. האלבום יצא לאור ב-3 לאוגוסט 2024, על ידי חברת התקליטים העצמאית של וסט YZY. האלבום כולל הופעות אורח ללא קרדיט של דון טוליבר, פלייבוי קרטי, קודאק בלאק, ליל דורק, פיוצ'ר, ליל ויין, בנותיו של וסט, נורת' ושיקגו וסט, צ'ארלי וילסון, יאנג ת'אג, 070 שייק וליל בייבי. זהו האלבום השני מטרילוגיית Vultures והמשך ל-Vultures 1.

== רקע ופיתוח ==
ב-23 בינואר 2024, הכריזו וסט וטיי דולה סיין ברשתות החברתיות שלהם כי יוציאו את Vultures כטרילוגיה, כשהראשונה תצא לאור בפברואר, השנייה ב-8 במרץ, והשלישי והאחרון ב-5 באפריל.<ref></ref> החלק הראשון, שיצא ב-10 בפברואר, נתקל באיחור קל והמשיך להגיע למקום הראשון במצעד בילבורד 200 כמו גם במדינות רבות אחרות.<ref></ref> ב-15 בפברואר, בפוסט באינסטגרם המופנה למעריצי טיילור סוויפט, אשר איימו למנוע מהשיר "Carnival" להגיע לראש המצעדים, חשף וסט כי ליל ויין עתיד להשתתף באלבומו השני של הצמד, ולהזכיר את בן זוגה, טרוויס קלסי. ב-25 בפברואר, חשף המפיק טימבלנד, שעבד גם על Vultures 1, שהפרק השני של האלבום "בדרך".<ref></ref> ב-3 במרץ, הודיע הראפר פרנץ' מונטנה על מעורבותו ושיתף קליפ שלו ושל הצמד באולפן ההקלטות.<ref></ref> לאחר שהאלבום לא יצא בתאריך היציאה המתוכנן שלו ב-8 במרץ, וסט הודיע שהאלבום עדיין בעבודות כיוון שהוא טיי דולה סיין עדיין "במעבדה".<ref></ref><ref></ref> וסט וטיי דולה סיין ערכו מסיבת האזנה פרטית בתאריך המתוכנן עם תפאורה של די ג'יי, שם הצטרפה לראפר בת זוגו ביאנקה סנסורי.<ref></ref> ב-10 במרץ, וסט אמר באינסטגרם שהוא ימכור את אלבומו Vultures 2 באתר Yeezy תמורת 20 דולר במקום להוציא אותו בפלטפורמות סטרימינג כמו Vultures 1. הוא הצהיר שההחלטה התקבלה כך ש"לא יהיו לנו חברות הסטרימינג בשליטה על האמן יותר".<ref></ref>

ב-14 במרץ, הציגו הצמד הצצה של דקה אחת לרצועות Vultures 2 אשר הועלו בטיקטוק ובאינסטגרם תחת החשבון של וסט.<ref></ref>

ב-2 באוגוסט, יצא הסינגל הראשון מתוך האלבום, "Slide", וב-3 באוגוסט הושמע האלבום בבכורה ביוטיוב, ומיד לאחר מכן יצא לאור.

== עטיפת האלבום ==
ב-9 במרץ הכריזו וסט וטיי דולה סיין על האלבום וחשפו את העטיפה שלו ברשתות החברתיות שלהם.<ref></ref> העטיפה מציגה את טיי דולה סיין רעול פנים לבוש בשחור כולו אוחז בתמונה של אחיו, ג'בראל "ביג TC" מוחמד, המרצה כעת מאסר עולם על רצח שלטענתו לא ביצע.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Vultures 2
!אזור
!תאריך יציאה
!פורמט (ים)
!גרסה
!חברת תקליטים
!הערות
|-
!rowspan="3" |כלל העולם
|3 באוגוסט 2024
|הורדה דיגיטלית • הזרמת מוזיקה • תקליטור • תקליט
|סטנדרטית
|rowspan="3" |YZY
|
|-
|7 באוגוסט 2024
|rowspan="2" |הורדה דיגיטלית
|rowspan="2" |דלוקס
|
|-
|8 באוגוסט 2024
|
|}

== קישורים חיצוניים ==

== הערות שוליים ==

קטגוריה:אלבומי 2024
קטגוריה:אלבומי קניה וסט
קטגוריה:אלבומים באנגלית
קטגוריה:אלבומי המשך
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי קניה וסט
קטגוריה:אלבומים בהוצאה עצמית
החזית הלאומית של מיזו

החזית הלאומית של מיזו (ידועה כ-MNF,(Mizo National Front)) היא מפלגה הפעילה במיזוראם. המפלגה החלה בתנועת מחאה בתקופת רעב בסוף שנות החמישים והפכה למחתרת בדלנית. ב-1986 חתמה התנועה על הסכם שלום עם ממשלת הודו והפכה לתנועה פוליטית לגיטימית. כיום המפלגה נמצאת באופוזיציה ב.

== היסטוריה ==
החזית הלאומית של מיזו החלה את דרכה ב-1955 כחברת התרבות של מיזו, כאשר מיזוראם הייתה נפה באסאם. ב-1959 פקד רעב כבד את מיזוראם, שגרם לחברה להפוך ב-1960 לחזית הרעב הלאומית של מיזו (Mizo National Famine Front (MNFF)). ב-1961 הפכה החזית לתנועה לדרישת אוטונומיה לנפה, וב-22 באוקטובר 1961 הוקמה החזית הלאומית של מיזו, כשבראשה עומד .

המפלגה התמודדה בבחירות ל ב-1962 אך כשלה. ב-1963 פרשו נציגי המפלגה המנצחת, האיחוד של מיזו, מהאספה בדרישה למדינה נפרדת. התנועה ומנהיגיה כבר דיברו על עצמאות ופרישה מהודו.

ב-1966 יצאה התנועה במרד נגד ממשלת הודו, שנמשך כשני עשורים. התנועה כבשה ב-28 בפברואר 1966 את שתי הערים העיקריות של החבל, אייזול ו והציבו בה את דגלם, אך יצאו ממנה באותו היום. בנובמבר הוערך שהתנועה שולטת במרבית כפרי החבל.

ב-1976 החל משא ומתן לשלום בין התנועה לממשלת הודו, וביולי 1976 הושג הסכם בין הצדדים, בו הכירה התנועה בריבונות הודו על מיזוראם וקיבלה את חוקת הודו. התקדמות זו נעצרה לאחר הבחירות ללוק סבהה ב-1977 שהביאו להעליית מפלגת הג'נטה לשלטון.

ביוני 1986 חתמה התנועה על הסכם שלום מול ממשלת הודו, שהבטיח למיזוראם, שב-1972 הפכה לטריטוריית איחוד, מעמד של מדינה בהודו. מנהיג המפלגה לאלדנגה מונה לראש השרים בממשלת מעבר בתמיכת הקונגרס הלאומי ההודי, ולאחר שמיזוראם הפכה למדינה נפרדת בפברואר 1987 התקיימו בחירות ל במרץ 1987, והמפלגה זכתה ברוב והקימה ממשלה.

ממשלת החזית הלאומית הראשונה נפלה ב-1988 לאחר ששמונה חברי האספה המחוקקת מהמפלגה הסירו את תמיכתם ממנה, ובעקבות הבחירות שנערכו הייתה המפלגה באופוזיציה למפלגת הקונגרס הלאומי ההודי. 

ב-1998 המפלגה שבה לשלטון תחת מנהיג חדש, , שהחליף את לאלדנגה בראשות המפלגה לאחר מותו ב-1990. בבחירות אלו התמודדה המפלגה בקואליציה עם מפלגת . הקואליציה נפלה בדצמבר 1999 בעקבות הסכם בין הוועידה העממית לקונגרס הלאומי ההודי, והחזית הלאומית נותרה לבדה בשלטון.

המפלגה איבדה את השלטון ב-2008 ושבה לאופוזיציה. ב-2018 שבה המפלגה לשלטון, אך ב-2023 הובסה בידי תנועת אנשי זוראם.

== תוצאות בחירות ==
{|class="wikitable mw-collapsible mw-collapsed" width="300"
!colspan="6"|האספה המחוקקת של מיזוראם
|-
!שנה
! מושבים
!קולות
!אחוז
!שינוי
!תוצאה
|-
|1987
|
|99,996
|43.31
|
|
|-
|1989
|
|94,763	
|35.29%
|10 
|rowspan="2"
|-
|1993
|
|129,813
|40.41%
|
|-
|1998
|
|84,444
|24.99%
|7 
|rowspan="2"
|-
|2003
|
|132,507
|31.69%
|
|-
|2008
|
|154,132
|31.54%
|17 
|
|-
|2013
|
|164,305
|28.65%
|2 
|
|-
|2018
|
|238,168
|37.7%
|24 
|
|-
|2023
|
|246,676
|35.11%
|16 
|
|-
|colspan="6"|
|}

{|class="wikitable mw-collapsible mw-collapsed" width="300"
! colspan="4" |מחוז הבחירה מיזוראם בלוק סבהה
|-
!שנה
! כן/לא
!קולות
!אחוז
|-
|1989
|rowspan="4"
|70,749
|31.28%
|-
|1991
|82,019	
|34.09%
|-
|1996
|111,710
|37.63%
|-
|1998
|82,047	
|26.85%
|-
|1999
|
|171,557
|58.80%
|-
|2004
|
|182,864
|52.46%
|-
|2019
|
|224,286
|44.89%
|-
|colspan="4"|
|}
== קישורים חיצוניים ==

== הערות שוליים ==

קטגוריה:מיזוראם
קטגוריה:הודו: מפלגות
קטגוריה:תנועות בדלניות
קטגוריה:מפלגות שהוקמו ב-1961
לי נקם ושילם

לי נקם ושילם: היישוב, השואה וקבוצת הנוקמים של אבא קובנר הוא ספר מאת ההיסטוריונית דינה פורת, אודות קבוצת "הנוקמים" - קבוצה של ניצולי השואה שבהנהגתו של אבא קובנר תכננה רצח המוני של אזרחי גרמניה אחרי מלחמת העולם השנייה, כנקמה על השואה. הספר זכה בפרס בהט לשנת 2018, ויצא לאור בשנת 2019 בהוצאת פרדס והוצאת הספרים של אוניברסיטת חיפה. זהו ספר המחקר הראשון בנושא.

לספר שני חלקים עיקריים: חלק ראשון: הרעיון וההכנות, וחלק שני: הניסיון לבצע. חלק שלישי כולל, בין השאר, את רשימת חברי "הנוקמים" וקורת חייהם.

הספר תורגם לאנגלית ויצא לאור בשנת 2022 בהוצאת אוניברסיטת סטנפורד, בשם "Nakam - The Holocaust Survivors Who Sought Full-Scale Revenge".

==על יצירת הספר==
במבוא לספר מספרת פורת על המניע לכתיבתו: לאחר שיצא לאור ספרה "מעבר לגשמי — פרשת חייו של אבא קובנר", פנה אליה יצחק אבידב בתלונה: "ספר עב כרס כתבת, ובו רק עמוד אחד על קבוצת הנוקמים שאבא ז"ל הנהיג ועמד בראשה. עמוד אחד על שנה שלמה!" פורת הבטיחה לו שתכתוב ספר על קבוצת הנוקמים, והיא מציינת: "ספר זה בא אפוא לקיים הבטחה להעלות על הכתב את קורותיה של קבוצת אנשים ונשים צעירים שהקדישו את כוחם ומרצם, והתכוונו להקריב גם את חייהם לו היה צורך בכך, כדי לנקום בגרמנים לאחר השואה.

בנוסף למסמכים שבארכיונים ובידי חוקרים אחרים, נעזרה פורת בכתיבת הספר גם בראיונות עם 11 מחברי "הנוקמים" שנותרו בחיים בעת כתיבת הספר, בהם ויטקה קובנר, שמחה רותם, יוסף חרמץ ויצחק אבידב, ובמסמכים רבים שהציגו לה. 

פורת בחרה את כותר הספר, "לי נקם ושילם", מתוך , וציינה ש"תכליתה של הכותרת לומר שהנקמה היא לא בידי אדם, אלא בידי שמים".

==קישורים חיצוניים==
* [https://kotar.cet.ac.il/kotarapp/index/Book.aspx?nBookID=106030891 לי נקם ושילם: היישוב, השואה וקבוצת הנוקמים של אבא קובנר] - הספר במלואו באתר "כותר"
* 
* 
* 
* 
* 
* יעקב לזר, [https://kenes-media.com/green-time/ספר-חדש-לי-נקם-ושילם-דינה-פורת/ ספר חדש: לי נקם ושילם, דינה פורת], כנס מדיה, 27 בנובמבר 2019
* 
* 

==הערות שוליים==

קטגוריה:ספרי עיון בעברית
קטגוריה:ספרי עיון בנושא השואה
קטגוריה:ספרי 2019
מחלת פרייברג

מחלת פרייברג (באנגלית: Freiberg's Infraction/ או Freiberg's disease) היא מחלה בה יש הפרעה באספקת הדם לרקמה (נמק אווסקולרי) בעצמות המסרק (באנגלית: metatarsal bones) של כף הרגל.

המחלה מתאפיינת בכאבים, נפיחות ונוקשות בקדמת כף הרגל (בגב כף הרגל ותחתית) עד לחוסר יכולת לדרוך על כף הרגל.

המחלה איננה שכיחה. היא מופיעה לרוב בקרב נשים, בעיקר צעירות, ספורטאים ואלה עם אצבע שנייה בכף הרגל ארוכה במיוחד. בדרך כלל התופעות הן לאחר הליכה מרובה, עלייה במדרגות וריצה.

רוב המקרים מופיעים במפרק המסרק השני והשלישי ובדרך כלל ברגל אחת בלבד. טווח הגילאים במחלה זו הוא בין גיל ההתבגרות לבין העשור השני לחיים. עם זאת, נודע בספרות הרפואית שהמחלה יכולה להופיע מגיל ילדות ועד זקנה.

האבחון נעשה על ידי צילום רנטגן, MRI או אולטרה-סאונד (US).

== היסטוריה ==
המחלה תוארה לראשונה על ידי אלפרד ה. פרייברג ([https://m.wikidata.org/wiki/Q18335789 Alfred H. Freiberg]) בשנת 1914. הוא מצא שישה מקרים של נשים צעירות (רובן עד גיל 18) אשר התלוננו על כאב בכף הרגל באזור מפרק המסרק השני. הן צלעו וחשו אי נוחות כללית בכף הרגל. לכולן היו ממצאי רנטגן דומים: קריסה של משטח העצם במפרק המסרק השני<ref></ref>.

== אטיולוגיה ==

עצמות המסרק הן ארוכות וממוקמות בין עצמות שורש כף הרגל לבין עצמות הגלילים (עצמות אצבעות כף הרגל). לכל עצם מסרק שלושה חלקים ותפקידה הוא לתמוך במשקל הגוף וליצור בסיס יציב להליכה או ריצה.

המחלה מתפתחת בדרך כלל בעצם המסרק השנייה אבל יכולה להופיע בכל עצם מסרק אחרת. הפתופיזיולוגיה לשחיקה של קצה העצם המעוגל (אפיפיזה) במפרק בין ראש המסרק לבסיס האצבע אינה ידועה, אך מחקרים מצביעים על שילוב של פגיעה בכלי הדם, נטייה גנטית וביומכניקה שונה. הפרעה באספקת הדם לראשי המסרקים גורמת לספיגה של עצם תת-סחוסית וקריסה קלה של מרכז קליפת העצם במפרק. בהמשך מתפתחים זיזים צדיים ותיכוניים סביב קליפת העצם השקועה. עם התפתחות המחלה העצם השקועה מתנתקת והופכת להיות גוף חופשי. בשלב האחרון, ראש העצם נעשה שטוח, הגוף החופשי לעיתים כבר נספג ומתפתחים שינויים ניווניים.

== טיפול במחלה ==
* הטיפול <ref></ref><ref></ref>הראשוני הוא בדרך כלל מספר שבועות של מנוחה לכף הרגל.
* חימום או קירור כף הרגל, עיסוי ומתיחת החלק הקדמי של הרגל, דיקור ו us סביב הרקמות הרכות - כל אלה להגברת זרימת הדם במקום, להפחתת הכאבים ולהורדת נוקשות השרירים.
* שימוש בנעליים רחבות ובמדרסים עם הגבהה מתחת לעצמות המסרק להקלת העומס על המפרקים בבסיס האצבעות.
* תרגילי מתיחה וחיזוק של שרירי כף הרגל ושרירים אחוריים של השוק.
* תרופות להפחתת כאב ודלקת.
* במקרים נדירים תבוצע פעולה כירורגית.

== ראו גם ==
* כרית כף הרגל
* אצבעות כף הרגל
* עצמות המסרק (כף הרגל)

== קישורים חיצוניים ==

* [https://knee-bot.co.il/osteonecrosis-vascular-necrosis/ אוסטאונקרוזיס - נמק אווסקולרי באתר בית החולים רפאל]
* [https://www.ergoplus.co.il/he/foot-shin-and-ankle-treatment/metatarsalgia כאבים בכרית כף הרגל - ארגופלוס]
* [https://www.footlab.co/foot_pain_firbergdys מחלת פיירברג - אתר פוטלבורטורי]
* [https://www.themedical.co.il/Article.aspx?f=3&s=2&id=2401 מדיקל - אתר הרופאים של ישראל]
*

== הערות שוליים ==

קטגוריה:אורתופדיה
קטגוריה:בעיות רפואיות בכף הרגל
45 שנים

45 שנים (באנגלית: ) הוא סרט דרמה משפחתית בריטי משנת 2015, שביים אנדרו האיי, המבוסס על הסיפור הקצר "בארץ אחרת" של דייוויד קונסטנטין. שני השחקנים הראשיים, שרלוט רמפלינג וטום קורטני, המגלמים בסרט זוג נשוי, זכו בפרס דוב הזהב לשחקנית ולשחקן הטובים ביותר, ורמפלינג אף הייתה מועמדת על תפקידה לפרס אוסקר לשחקנית הטובה ביותר.

==עלילה==
קייט מרסר (שרלוט רמפלינג) ובעלה ג'ף (טום קורטני), זוג חשוך ילדים, עומדים לחגוג את יום הנישואין הארבעים וחמישה שלהם. כמה ימים לפני המסיבה מקבל ג'ף מכתב ובו הוא מתבשר שנמצאה גופתה של קטיה – שהייתה בת זוגו לפני שהכיר את קייט, ונהרגה בטיול לאיטליה כשנפלה מצוק לתוך קרחון – וככל הנראה השתמרה בשלמותה, בגלל שהקרח קפא סביבה מעט אחרי הנפילה.

הגילוי מערער את עולמם של בני הזוג, נטולי הילדים. ג'ף נעשה עצבני, מחפש תמונות משותפות שלו ושל קטיה וחוזר לעשן; קייט מתחילה להרגיש ששנות נישואיהם הרבות היו טעות.

==סגנון==
הסרט מאופיין בקצב איטי ובדיאלוגים מועטים יחסית. הוא מחולק לפרקים, כאשר כל יום בשבוע שבו הוא מתרחש נפתח בצילום הנוף הכפרי שבו הם מתגוררים, לרוב בטיול בוקר של קייט עם הכלב של בני הזוג.

==שחקנים==
*שרלוט רמפלינג – קייט מרסר, מורה בגמלאות.
*טום קורטני – ג'ף מרסר, מנהל מפעל בגמלאות.
*ג'רלדין ג'יימס – לנה, חברתה של קייט.
*דייוויד סיבלי – ג'ורג', בעלה של לנה וידידו של ג'ף.
*דולי וולס – שרלוט, בתם של לנה וג'ורג'.

== קישורים חיצוניים ==

קטגוריה:סרטי 2015
קטגוריה:סרטי דרמה בריטיים
קטגוריה:סרטים באנגלית
מריו נגד דונקי קונג

מריו נגד דונקי קונג (במקור:Mario vs. Donkey Kong) היא סדרת משחקי וידאו ספין אוף המשלבת את דמויותיהם של מריו ודונקי קונג. המשחק פותח על ידי Nintendo Software Technology שהיא חטיבת הפיתוח של חברת נינטנדו בצפון אמריקה. המשחק הוא מסוג פלטפורמה פאזלים, והעלילה מתבססת על יריבותם הוותיקה של השניים. בסדרה זו יצאו חמישה משחקים מקוריים, וגרסת חידוש אחת למשחק המקורי.<ref></ref>

== משחקיות ==
כל המשחקים בסדרה הם משחקים המשלבים פלטפורמה ופאזלים, ובדרך כלל המטרה של מריו היא להגיע לדלת הבאה במטרה לתפוס את דונקי קונג. רמת הפאלים איננה קשה, וכל משחק ניתו להשלים במספר שעות בודדות. המשחקים בסדרה יצאו במשך השנים למגוון הקוננסולות של נינוטנדו. רוב המשחקים בסדרה קיבלו ציונים גבוהים מהמבקרים.
{| class="wikitable"
|+
!שם המשחק
!שנת יציאה
!פלטפורמה
!ביקורות וציונים
|-
|Mario vs. Donkey Kong
|2004
|Game Boy Advance.
|76
|-
|March of the Minis
|2006
|Nintendo DS
|76<ref></ref>
|-
|Minis March Again!
|2009
|Nintendo DS
|82<ref></ref>
|-
|Mini-Land Mayhem!
|2010
|Nintendo DS
|79<ref></ref>
|-
|Tipping Stars
|2015
|Nintendo 3DS & Wii U
|70<ref></ref>
|-
|Mario vs. Donkey Kong [Switch Remake]
|2024
|Nintendo Switch
|76
|}
== הערות שוליים ==

קטגוריה:זיכיונות של נינטנדו
לאן שלא תלכי

"לאן שלא תלכי" הוא שיר בביצוע הזמרת הישראלית שירי מימון. רמי קלינשטיין הלחין את השיר, והשתתף בכתיבת מילותיו עם תמי סטמרי. ארז ברזוליק עיבד את המילים. השיר התפרסם ב־22 בינואר 2006 כסינגל החמישי והאחרון מתוך אלבום הבכורה של מימון, "שירי מימון" (2005), והפך לאחד מלהיטיה הגדולים של הזמרת.

== כתיבה ותגובת הביקורת ==
רמי קלינשטיין התייחס לשיר, כפי שביצעה אותו מימון, כשיר שהועיל לנשים. גם המבקר עמית סלונים התייחס לשיר באותו האופן: . דור שכניק מאתר פרוגי כתב: .

== מצעדי פזמונים ==
השיר הוצג כמועמד למצעד הפזמונים השבועי של רשת ג' ב־2 בפברואר 2006, זכה להצלחה וצעד 10 שבועות עד 27 באפריל 2006, אז יצא מהמצעד. בשיאו הגיע למקום השלישי ב־9 במרץ 2006.

=== מיקומי שיא ===

== משתתפים ==
* שירי מימון – זמרה
* הנרי – קלידים, תכנותים
* אבי סינגולדה – גיטרות

=== הפקה ===
* הפקה מוזיקלית – הנרי
* הפקת קולות – רמי קלינשטיין
* מפיקה בפועל – זהבית לגאלי
* הקלטה – הנרי
* מיקס – הנרי
* עריכה דיגיטלית – יועד נבו
* ייעוץ מוזיקלי – חיים רייכנטל

== קישורים חיצוניים ==

* [https://youtu.be/bVaRawvm17Y?si=7f6mwX5NR5jP-h6Z "לאן שלא תלכי" – Henree's Drum Machine Mix], באתר יוטיוב
* [https://youtu.be/4mCv5GGnZbw?si=0wgeux3rKTAQ5Z3p "לאן שלא תלכי" עם שמעון בוסקילה, מתוך "המופע המשותף", 2011], באתר יוטיוב

== הערות שוליים ==

קטגוריה:שירי 2005
קטגוריה:סינגלים מ-2006
קטגוריה:שירי שירי מימון
קטגוריה:שירים בעברית
קטגוריה:שירים שנכתבו על ידי רמי קלינשטיין
קטגוריה:שירים שהולחנו על ידי רמי קלינשטיין
קטגוריה:שירים שהופקו על ידי הנרי
קטגוריה:סינגלים בהוצאת הליקון